Λίστα Εξέτασης Πληρότητας και Συμβατότητας

Ταμείου Ανάκαμψης

| **Σημείο Ελέγχου** | **Επαλήθευση (Ναι/ Όχι/Δεν ελέγχεται)** | **Παρατηρήσεις/ Τεκμηρίωση** | **Αναφορές Εγγράφων** |
| --- | --- | --- | --- |
| **Ι. Έλεγχος πληρότητας ΤΔΕ** |
| Ι.1 | Είναι πλήρως συμπληρωμένο και αρμοδίως υπογεγραμμένο, ήτοι από τον νόμιμο εκπρόσωπο του ΦΥ και από τον αρμόδιο Υπουργό/Γεν. Γραμματέα; |  |  |  |
| Ι.2 | Περιλαμβάνει όλα τα έγγραφα που απαιτούνται για την αξιολόγηση του προς ένταξη έργου; |  |  |  |
| Ι.3 | Ο ΦΥ έχει την αρμοδιότητα εκτέλεσης του έργου; |  |  |  |
| Ι.4 | Ο ΦΥ παρέχει επαρκείς πληροφορίες και την απαραίτητη τεκμηρίωση σχετικά με την πιθανή συνέργεια/συμπληρωματικότητα/επέκταση του προς ένταξη έργου με άλλο έργο, προκειμένου η ΕΥΣΤΑ να δύναται να εξετάσει και να επαληθεύει την διακριτότητα του φυσικού αντικειμένου και των δαπανών με στόχο τη διασφάλιση της μη διπλή χρηματοδότηση; |  |  |  |
| Ι.5 | Υπάρχει επαρκής τεκμηρίωση για τη μη ύπαρξη κρατικής ενίσχυσης υπό την έννοια της παρ. 1, Άρθρο 107, της ΣΛΕΕ ή για την συμβατότητα της ενίσχυσης; |  |  |  |
| Ι.6 | Δίνονται επαρκείς πληροφορίες σχετικά με την ωριμότητα του έργου; |  |  |  |
| Ι.7 | Εάν έχει ήδη δημοσιευτεί η σχετική προκήρυξη/ πρόσκληση ή/ και έχει ήδη συναφθεί σύμβαση του έργου, έχουν προσκομισθεί τα σχετικά έγγραφα; |  |  |  |
| **ΙΙ. Έλεγχος συμβατότητας ΤΔΕ με το ΕΣΑΑ Ελλάδα 2.0** |
| ΙΙ.1 | Το έργο περιλαμβάνεται στο ΕΣΑΑ; |  |  |  |
| ΙΙ.2 | Η περιγραφή του φυσικού αντικειμένου είναι συμβατή με τα αντικείμενα του Έργου όπως παρουσιάζονται στην Εκτελεστική Απόφαση του Συμβουλίου και το ΕΣΑΑ; |  |  |  |
| ΙΙ.3 | Το χρονοδιάγραμμα υλοποίησης του Έργου συμφωνεί με τα ορόσημα και τους στόχους του ΕΣΑΑ; |  |  |  |
| ΙΙ.4 | Βεβαιώνεται ότι η υλοποίηση έργου έχει ξεκινήσει μετά την 1η Φεβρουαρίου 2020; |  |  |  |
| ΙΙ.5 | O προϋπολογισμός του έργου είναι συμβατός με τον προϋπολογισμό του έργου όπως παρουσιάζεται στο ΕΣΑΑ; |  |  |  |
| ΙΙ.6 | Δίνεται επαρκής τεκμηρίωση για τον προσδιορισμό του προϋπολογισμού του έργου; |  |  |  |

|  |
| --- |
| **Βεβαιώνεται για την Πληρότητα και Συμβατότητα** |
| **Ο Εισηγητής** | **[Όνομα / Υπογραφή / Ημερομηνία]** | *[Αναφέρονται τυχόν παρατηρήσεις]* |
| **Ο Προϊστάμενος του Τμήματος** | **[Όνομα / Υπογραφή / Ημερομηνία]** | *[Αναφέρονται τυχόν παρατηρήσεις]* |
| **Ο Προϊστάμενος της Διεύθυνσης** | **[Όνομα / Υπογραφή / Ημερομηνία]** | *[Αναφέρονται τυχόν παρατηρήσεις]* |

**ΔΙΕΥΚΡΙΝΙΣΕΙΣ/ΟΔΗΓΙΕΣ ΓΙΑ ΤΗ ΣΥΜΠΛΗΡΩΣΗ ΤΩΝ ΠΕΔΙΩΝ**

**Ι. Έλεγχος πληρότητας ΤΔΕ**

Ι.1:Εξετάζεται ότι έχουν καταχωρηθεί/απαντηθεί όλα τα απαραίτητα πεδία σύμφωνα με τις σχετικές οδηγίες και ότι το ΤΔΕ είναι αρμοδίως υπογεγραμμένο. Κατά τη συμπλήρωση και υποβολή του ΤΔΕ στο ΟΠΣ ΤΑ, το σύστημα εξασφαλίζει μέσω ειδοποιήσεων τα υποχρεωτικά πεδία που πρέπει να συμπληρωθούν για να είναι δυνατή η υποβολή του ΤΔΕ.

Ι.2:Εξετάζεται αν τα τυποποιημένα έντυπα είναι συμπληρωμένα και έχουν επισυναφθεί όλα τα συνοδευτικά έγγραφα που τεκμηριώνουν τα καταχωρημένα στοιχεία του ΤΔΕ (π.χ. αποφάσεις αρμόδιων οργάνων, ειδικές άδειες, σχέδια τευχών διακήρυξης κ.α.).

Ι.3:Εξετάζεται εάν ο ΦΥ έχει την αρμοδιότητα εκτέλεσης του έργου και εφόσον υπάρχουν και άλλοι Φορείς που συνεργάζονται, αναφέρεται η μορφή της συνεργασίας τους. Ο έλεγχος γίνεται με βάση στοιχεία τεκμηρίωσης (π.χ. κανονιστικές αποφάσεις, καταστατικά φορέων, προγραμματικές συμβάσεις κ.λπ) που υποβάλλονται συνημμένα στο ΤΔΕ.

Ι.4: Εξετάζεται εάν δίνεται επαρκής τεκμηρίωση σχετικά με την αποφυγή της διπλής χρηματοδότησης με αναφορά σε συνέργεια – συμπληρωματικότητα – επέκταση του έργου με συναφή που έχουν χρηματοδοτηθεί από άλλα ευρωπαϊκά ή εθνικά κονδύλια ή έργα που σχεδιάζονται ή προτείνονται. Εξετάζεται αν με βάση τα καταχωρημένα στοιχεία είναι σαφής η διάκριση μεταξύ του φυσικού αντικειμένου και των δαπανών που περιλαμβάνονται σε κάθε υφιστάμενο έργο σε σχέση με το προτεινόμενο. Σε κάθε περίπτωση, ανεξαρτήτως δήλωσης του Φορέα, το αρμόδιο στέλεχος της ΕΥΣΤΑ για την παρακολούθηση του εν λόγω έργου διενεργεί διασταυρωτικούς ελέγχους με άλλα πληροφοριακά συστήματα (ΟΠΣ ΕΣΠΑ, ΟΠΣΑΑ κ.λπ.) με σκοπό την επαλήθευση της μη διπλής χρηματοδότησης από άλλα Προγράμματα ή Ταμεία της Ένωσης και περιγράφει τη σχετική εργασία που διενήργησε στο πεδίο «*Παρατηρήσεις/ Τεκμηρίωση*».

Ι.5: Εξετάζεται η πληρότητα της τυχόν τεκμηρίωσης για τη μη ύπαρξη κρατικής ενίσχυσης, ή σε περίπτωση που το έργο ενέχει στοιχεία κρατικής ενίσχυσης, αν η σχετική αναφορά στο καθεστώς ενίσχυσης ή στις απαιτούμενες ενέργειες του ΦΥ είναι επαρκής ώστε να διασφαλίσει εκ των προτέρων το συμβιβάσιμο της επιχορήγησης με το δίκαιο περί κρατικών ενισχύσεων. Ο εν λόγω έλεγχος είναι απαραίτητος ιδίως όταν η απόφαση ένταξης συνιστά απόφαση χορήγησης ενίσχυσης, δηλαδή όταν δεν απαιτείται άλλη διοικητική πράξη μετά την έκδοση της απόφασης ένταξη για την έγκριση της χρηματοδότησης.

Ι.6: Εξετάζεται εάν οι πληροφορίες είναι επαρκείς για να προσδιοριστεί ο βαθμός ωριμότητας του έργου (Ενότητα Ζ) από την άποψη της εξέλιξης των απαιτούμενων προπαρασκευαστικών ενεργειών (μελέτες, έρευνες, αδειοδοτήσεις, εγκρίσεις, τεύχη δημοπράτησης, κ.λπ.) για την έναρξη της υλοποίησής του, καθώς και η πρόοδος συγκεκριμένων διοικητικών ή άλλων ενεργειών, πέραν αυτών που εξετάζονται στο πλαίσιο του ανωτέρω κριτηρίου, οι οποίες είναι απαραίτητες για την υλοποίηση του προτεινόμενου έργου (π.χ. διαδικασία απόκτησης γης, εγκρίσεις από συλλογικά όργανα, συμβούλια κ.λπ.).

Ι.7: Σε περίπτωση που έχει ήδη δημοσιευτεί η σχετική προκήρυξη/ πρόσκληση ή/ και έχει ήδη συναφθεί η σύμβαση, ελέγχονται τα σχετικά έγγραφα που έχει υποβάλλει ο ΦΥ, σύμφωνα με τα αναφερόμενα στη Διαδικασία Δ3: Έγκριση Διακήρυξης Δημοσίων Συμβάσεων άνω των ορίων των Οδηγιών της ΕΕ, Διαδικασία Δ4: Έγκριση Πρόσκλησης Έργων/Δράσεων Ενισχύσεων, ή/και στη Διαδικασία Δ5: Έγκριση Σύναψης Δημοσίων Συμβάσεων άνω των ορίων των Οδηγιών της ΕΕ.

**ΙΙ. Έλεγχος συμβατότητας ΤΔΕ με το ΕΣΑΑ Ελλάδα 2.0ΙΙ**. Έλεγχος συμβατότητας ΤΔΕ με το ΕΣΑΑ Ελλάδα 2.0

Τα πεδία της ενότητας αυτής ελέγχονται σύμφωνα με τα έγγραφα του εγκεκριμένου ΕΣΑΑ και ειδικότερα το αρχείο της αναλυτικής περιγραφής του έργου (Fiche), την κοστολόγησή του (Project Snapshot) και την Εκτελεστική Απόφαση του Συμβουλίου για την έγκριση της αξιολόγησης του Σχεδίου Ανάκαμψης και Ανθεκτικότητας της Ελλάδας ((ST 10152/21, ST 10152/21 ADD 1).

ΙΙ.1: Εξετάζεται εάν το έργο που περιγράφεται στο ΤΔΕ αντιστοιχεί σε συγκεκριμένο έργο που προβλέπεται στο ΕΣΑΑ Ελλάδα 2.0 και ταυτοποιείται με τον μοναδικό αριθμό της Δράσης (Measure ID) και την ένδειξη Subproject 1, 2 κλπ.

ΙΙ.2: Εξετάζεται εάν η περιγραφή του φυσικού αντικειμένου του έργου (Ενότητες Δ και Ι), συμφωνεί με την περιγραφή του στην Εκτελεστική Απόφαση του Συμβουλίου και το ΕΣΑΑ, όσον αφορά: α) στα βασικά τεχνικά, λειτουργικά και λοιπά χαρακτηριστικά της, β) στη μεθοδολογία υλοποίησης (επιλογή μεθοδολογίας και ανάλυση της υλοποίησης του έργου ή των επιμέρους συμβάσεων, απαιτούμενες ενέργειες, χρονική αλληλουχία ενεργειών), γ) στην αποτύπωση των παραδοτέων του έργου, δ) σε ενέργειες που δύναται να χρηματοδοτηθούν από το ΤΑΑ. Εξετάζονται κατά περίπτωση τυχόν διαφοροποιήσεις από το υποβληθέν σχέδιο, ελέγχεται η ικανοποιητική τεκμηρίωση αυτών και καταγράφονται οι σχετικές παρατηρήσεις.

ΙΙ.3: Εξετάζεται η ρεαλιστικότητα του χρονοδιαγράμματος υλοποίησης του έργου, ως προκύπτει από τις Ενότητες Ε και Ι, σε σχέση με:

* τα ορόσημα και τους στόχους που ορίζονται στο εγκεκριμένο ΕΣΑΑ και αναφέρονται στην Ενότητα Ε
* την μέθοδο υλοποίησης (δημόσια σύμβαση, αυτεπιστασία κ.λπ.)
* τους ενδεχόμενους κινδύνους που συνδέονται με την υλοποίηση του έργου π.χ. αρχαιολογικά ευρήματα ή πιθανές καθυστερήσεις σχετικά με την έκδοση κανονιστικών αποφάσεων που απαιτούνται για την υλοποίηση του έργου όπως κήρυξη απαλλοτριώσεων κ.λπ..

ΙΙ.4: Επιβεβαιώνεται η δυνατότητα χρηματοδότησης του έργου σύμφωνα με την ημερομηνία ορόσημο του Κανονισμού 241/2021, ήτοι την 1η Φεβρουαρίου 2020.

ΙΙ.5 & ΙΙ.6: Εξετάζεται εάν ο προϋπολογισμός του έργου είναι συμβατός με τον προβλεπόμενο στο ΕΣΑΑ και το Άρθρο 16 της ΥΑ σύστασης του ΣΔΕ, εάν περιλαμβάνει όλα τα αναγκαία κόστη σε σχέση με το προτεινόμενο φυσικό αντικείμενο/παραδοτέα. Ομοίως ελέγχονται τυχόν διαφοροποιήσεις και η τεκμηρίωση αυτών, καθώς και εάν αναφέρονται άλλες πηγές χρηματοδότησης (πχ ΕΣΠΑ, ιδιωτικά κεφάλαια κ.α.) και το ποσό της συνεισφοράς τους. Προσοχή απαιτείται στην ορθή αναγραφή της επιλεξιμότητας ή μη του ΦΠΑ εκ μέρους του φορέα. Επί της αρχής, αναφέρεται ότι ο ΦΠΑ δεν είναι επιλέξιμος για χρηματοδότηση από το ΠΔΕ όταν ανακτάται, επίσης δεν είναι επιλέξιμος για χρηματοδότηση στις περιπτώσεις έργων κρατικών ενισχύσεων.